সময়ানুবর্তিতা আর ভারতীয় রেল, এই দুইয়ের সম্পর্ক লোকাল ট্রেনের নিত্যযাত্রীরা ভালই জানেন। কেননা তাঁদের প্রায় রোজই নাকাল হতে হয়।  এতেই ধাতস্থ তাঁরা। তবে নতুন নিয়ম শুনে তারাও থমকাচ্ছেন। দেরির জন্যে ক্ষমা চাইবে রেল।
শুনতে অবাক হলেও সত্যি। এক সর্বভারতীয় সংবাদমাধ্যমের প্রতিবেদন অনুযায়ী, সামান্য দেরি হলেও জাপানি সহবতে বিলম্বের জন্য জনে জনে ক্ষমা চাইবে রেল।
আপাতত পরীক্ষামূলকভাবে বুলেট ট্রেনে চালু হচ্ছে এই ব্যবস্থা। ন্যাশানল হাই স্পিড রেল কর্পোরেশন সিদ্ধান্ত নিয়েছে, আমেদাবাদ-মুম্বইয়ের ৫০৮ কিলোমিটার করিডোরে ধাবমান বুলেট ট্রেনে এই ব্যবস্থা চালু করা হবে। ট্রেনের ভিতর, এমনকী স্টেশনেও যাত্রীদের কাছে বিলম্বের জন্য ক্ষমা চেয়ে নেবে কর্তৃপক্ষ। 
 

এই বিষয়ে অন্যান্য খবর

চিন থেকে কলকাতা মাত্র ২ ঘণ্টায়! আসছে বুলেট ট্রেন


প্রসঙ্গত জাপানে এই ব্যবস্থা চালু আছে। সেখানে নূন্যতম দেরির জন্যে যাত্রীদের কারণ জানিয়ে লিখিত চিঠি দেয় কর্তৃপক্ষ। সেই রকম ব্যবস্থা ভারতে চালু হওয়ায় খুশি অনেকে। অবশ্য নিন্দুক অফিস যাত্রীরা বলছেন, এ তো গেল বুলেট ট্রেন, আমাদের কবে হবে?